section_heading: Proizvodna sredstva
paragraph_text: Proizvodna sredstva ili sredstva za proizvodnju su dio društvenog bogatstva koji služi za proizvodnju dobara i usluga. Sastoje se od materijalnih sredstava, uređaja i programa, primjenom kojih se u određenom tehnološkom procesu od različitih predmeta (objekata), promjenom njihovih svojstava, dobivaju određeni proizvodi i usluge. U tom smislu razlikujemo sredstva za rad i predmete rada, premda u suvremenim uvjetima, zbog sve većega udjela nematerijalnih proizvoda i procesa u proizvodnji, ta razlika postupno gubi značenje.<ref> sredstva za proizvodnju, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.